פורבס ישראל

פוֹרְבְּס ישראל (באנגלית: Forbes Israel) היא המהדורה הישראלית של כתב העת העסקי "פורבס" (Forbes) היוצא לאור בארצות הברית משנת 1917. המגזין מתפרסם ב-40 מדינות ברחבי העולם באמצעות זכיינים מקומיים. פורבס ישראל פועלת כזכיינית מקומית משנת 2004 וסוקרת את הזירה העסקית, היזמית והטכנולוגית בישראל ובזירה הבינלאומית. בשנת 2004 החל בית ההוצאה לאור SBC לפרסם בשפה העברית מהדורה מקומית של פורבס ובה מאמרים מתורגמים. הזיכיון נרכש בשנת 2009 על ידי קבוצת ג'רוזלם פוסט. בשנת 2011 החלה הקבוצה לשתף פעולה עם חברת R&B Media, שבבעלות רפי רוזנפלד וניר ברזילי לניהול המותג הישראלי של פורבס. שנתיים אחר-כך רכשה חברת R&B Media את הבעלות המלאה על פורבס ישראל ומאז היא מנהלת את הזיכיון הישראלי של פורבס באמצעות חברת הבת FI Media. רוב תכניה של המהדורה המקומית של פורבס הם מקוריים וחלקם מתורגמים מהמהדורה האמריקאית. התכנים של המגזין יוצאים לאור במהדורה חודשית מודפסת, והחל משנת 2012 התכנים זמינים גם באמצעות אתר אינטרנט ודרך סדרה של מוצרים דיגיטליים כולל אפליקציות מובייל. בשנים האחרונות מפרסם פורבס ישראל את תכניו המקוריים גם באתר בשפה האנגלית. המהדורה המקומית גיבשה במהלך השנים אופי ייחודי וזכתה לחשיפה תקשורתית נרחבת בעיקר בזכות הדירוגים המיוחדים לה, הכוללים בין השאר את דירוג הרופאים הטובים בישראל, הנשים המשפיעות בישראל, הצעירים המבטיחים מתחת גיל 30 ודירוג 100 עשירי ישראל. בנוסף שותף פורבס ישראל בגיבוש רשימת המיליארדרים העולמית של מגזין פורבס העולמי ואחראי לחלק ניכר מהערכות השווי של המיליארדרים הישראלים בארץ ובעולם. בשנת 2024 הגיע מספר המיליארדרים הישראלים ברשימה הבינלאומית לשיא וכלל 42 איש. בין המהדורות השנתיות של פורבס ניתן למנות את הרשימות הבאות: רשימת 100 עשירי ישראל הרופאים המומחים הטובים בישראל 50 הנשים המשפיעות בישראל (Forbes PowerWomen) הצעירים המבטיחים בישראל (Forbes 30Under30) פורבס ישראל מפרסם מהדורות ייחודיות נוספות שאינן מתפרסמות מדי שנה אך מעוררות שיח מקומי ובינלאומי ביניהן דירוג הפוליטיקאים העשירים בישראל, ולהבדיל רשימת ארגוני הטרור העשירים בעולם. דירוג זה זכה לחשיפה בכלי תקשורת מובילים בעולם. לצד הדירוגים המיוחדים רשום פורבס ישראל על חשיפות ופרסומים בלעדיים, כמו חשיפת האקזיט של ראש הממשלה נפתלי בנט, ימים אחדים לפני כניסתו לתפקיד או פרסום דירוגה של ישראל בין 20 הכלכלות העשירות בעולם. פרסומים אלו צוטטו בהרחבה על ידי כלי התקשורת המקומיים ועוררו תהודה גם ברשתות החברתיות. פורבס ישראל מקיים ועידות בינלאומיות בנושאים כלכליים אליהם מגיעים אורחים מרחבי העולם, ובשנת 2019 קיים המגזין הישראלי כנס בשדרה החמישית בניו יורק ובו פרסם את רשימת הסטארטאפים הישראליים המבטיחים בניו יורק. מדי שנה מפרסם פורבס ישראל את רשימת 100 עשירי ישראל. אלה הם עשרת הראשונים בדירוג לשנת 2021: במקביל מפרסם מגזין פורבס העולמי את רשימת עשירי תבל שכוללת את הישראלים ששוויים עולה על מיליארד דולר. פורבס ישראל מפרסם את רשימת היהודים ששווי הונם עולה על מיליארד דולר. אלו הם היהודים העשירים בעולם כפי שפורסמו ברשימת פורבס ישראל בדירוג לשנת 2020: רשימת פורבס של היהודים העשירים בשנת 2019: רשימת פורבס של היהודים העשירים בשנת 2013: פורבס ישראל מפרסם את רשימת ארגוני הטרור העשירים בעולם. העדכון האחרון נעשה בשנת 2021: פורבס ישראל מפרסם מאז שנת 2014 מהדורה שנתית בשם "הרופאים הטובים בישראל" הכוללת רשימה של רופאים מומחים בישראל הנבחרים באמצעות סקירת עמיתים (Peer Review). תחקירני המגזין סקרו במהלך השנים אלפים רבים של רופאים מומחים ברחבי המדינה, וביקשו מהם להמליץ על הרופאים המומחים המצטיינים בתחומם. בשנת 2019 כללה הרשימה כ-1,100 רופאים ב־35 תחומים רפואיים, וביותר מ-100 תתי־תחומים. בכל תחום פנה המגזין לרופאים מומחים, מבתי החולים ומרפואת הקהילה, ממרכזי העל הרפואיים ומבתי חולים קטנים ובינוניים, מהמרכז ומהפריפריה, וביקש מהם להמליץ על רופאים מצוינים (אך לא על עצמם) בכל אחת מתתי־ההתמחויות שמרכיבות את התחום שלהם. המגזין טוען שהוא נוקט שורה של אמצעים על מנת לצמצם את השפעתן של הטיות אפשריות. Forbes - מגזין "פורבס" בגרסת המקור בארצות הברית מדיה וקבצים בנושא פורבס ישראל בוויקישיתוף אתר האינטרנט הרשמי של פורבס ישראל אתר האינטרנט הרשמי של פורבס ישראל (באנגלית) הדירוגים באתר פורבס ישראל אירוע פורבס ישראל בניו-יורק (וידאו ב-YouTube) פורבס ישראל, ברשת החברתית פייסבוק פורבס ישראל, ברשת החברתית אקס (טוויטר) פורבס ישראל, ברשת החברתית אינסטגרם פורבס ישראל, ברשת החברתית LinkedIn פורבס ישראל, סרטונים בערוץ היוטיוב איתי זהוראי, דירוג המיליארדרים: מאסק מדיח את בזוס, שיא של 36 ישראלים ברשימה, באתר "פורבס ישראל", 5 באפריל 2022 איתי זהוראי, ‏דירוג המיליארדרים: מאסק מדיח את בזוס, שיא של 36 ישראלים ברשימה, באתר ‏מאקו‏, 6 באפריל 2022 El IS y Hamas lideran el 'ranking' de los 10 grupos terroristas más ricos del mundo, ELMUNDO, ‏2014-11-12 (בספרדית) פורבס ישראל: הונו של יאיר לפיד מוערך ב-22 מיליון שקל, באתר גלובס, 11 בספטמבר 2012 Mooney, Clare Pennington and John (2014-11-16). "Real IRA ninth on terror rich list". The Sunday Times (באנגלית). ISSN 0956-1382. נבדק ב-2019-12-12. איתי זהוראי, האקזיט החדש של בנט נחשף: ירוויח לפחות 5 מיליון דולר מהנפקת פיוניר, באתר "פורבס ישראל", 7 ביוני 2021 שירי חביב ולדהורן, ‏האקזיט השלישי של בנט: כמה שווה המיזוג של פיוניר לרה"מ המיועד?, באתר גלובס, 7 ביוני 2021 איתי זהוראי, ‏האקזיט החדש של בנט נחשף: ירוויח לפחות 5 מיליון דולר מהנפקת פיוניר, באתר ‏מאקו‏, 7 ביוני 2021 בנימין נתניהו בטוויטר, "הישג אדיר למדיניות הכלכלית שלנו למען כל אזרחי ישראל!" ישראל כ"ץ בטוויטר, "עוד הישג גדול לכלכלת ישראל" איתי זהוראי, עשירי ישראל 2021, באתר "פורבס ישראל", 25 ביולי 2021 2020: היהודים העשירים בעולם, באתר "פורבס ישראל" היהודים העשירים בעולם 2013, באתר "פורבס ישראל", 6 בפברואר 2013 איתי זהוראי, ארגוני הטרור העשירים בעולם, באתר "פורבס ישראל", 12 בינואר 2022 יובל הירשהורן, פורבס מציג: גיליון הרופאים הטובים בישראל 2019, באתר "פורבס ישראל", 2 במאי 2019